Siseminister Tarmo Looduse sõnul on ID-kaardi riigilõiv madalam kui uuel passil. Kui ID-kaardi omanik tahab aga välismaale sõita, tuleb tal soetada ka reisidokumendina kasutusele võetav uus pass ja selle eest välja käia veel kuni 350 krooni riigilõivu.
?Poole vähem tuleb nii ID-kaardi kui ka passi eest tasuda pensionäridel ja alaealistel,? ütles Loodus eile ajakirjanikele. Siseminister ütles, et tegemist on esialgsete numbritega, millele lisanduvad juurutamise kulud ning ministeeriumi ettepanekuga valitsusele. ?Lõpliku hinna kinnitab valitsus,? märkis Loodus. Ta lisas, et ID-kaardi omahind on orienteeruvalt 250 krooni ja uuel passil 85 krooni. Pensionärid ja lapsed saavad kaardi või passi siseministeeriumi ettepaneku järgi poole hinnaga.
ID-kaarti kavatseb riik välja anda 1,34 miljonit tükki ning uut passi on kavas trükkida umbes üks miljon. Siseminister märkis, et mõlemad dokumendid antakse välja kümneaastase kehtivusajaga.